b'\n_START_ARTICLE_\nAsics\n_START_SECTION_\nHistoria\n_START_PARAGRAPH_\nAsics sai alkunsa 1.\xc2\xa0syyskuuta vuonna 1949, kun 31-vuotias Kihachiro Onitsuka perusti Kobessa yrityksen nimelt\xc3\xa4 Onitsuka Company, Ltd. ja aloitti urheilukenkien valmistuksen. Ensimm\xc3\xa4inen urheilukenk\xc3\xa4, koripallokenk\xc3\xa4 OK Basketball tuli markkinoille vuonna 1951._NEWLINE_Vuonna 1963 Onitsuka yhdistyi Chuo Sangyo Co., Ltd. -yrityksen kanssa. Uusi yritys jatkoi toimintansa Onitsuka Co., Ltd. -nimell\xc3\xa4. 21.\xc2\xa0hein\xc3\xa4kuuta 1977 uusi Onitsuka yhdistyi kahden muun urheiluvaate- ja -v\xc3\xa4linevalmistajan (GTO Co., Ltd ja JELENK Co., Ltd) kanssa ja Asics-yhti\xc3\xb6 muodostettiin. Vuodesta 2010 alkaen ruotsalainen ulkoiluvaate- ja retkeilyvarusteyhti\xc3\xb6 Hagl\xc3\xb6fs on ollut osa Asics-konsernia.\n_START_SECTION_\nAsics maailmalla\n_START_PARAGRAPH_\nAsicsilla on suoraa toimintaa Aasiassa, Australiassa, Euroopassa, Yhdysvalloissa ja Brasiliassa. Asicsin t\xc3\xa4rkein sopimusvalmistaja on Yue Yuen._NEWLINE_Yhti\xc3\xb6ll\xc3\xa4 on maahantuojia ja edustajia eri maanosissa._NEWLINE_Yritys valmistaa tai valmistuttaa tuotteensa p\xc3\xa4\xc3\xa4osin Kiinassa, Vietnamissa, Japanissa, Indonesiassa ja Kambod\xc5\xbeassa.\n_START_SECTION_\nSuomessa\n_START_PARAGRAPH_\nAsicsin maahantuoja ja edustaja Suomessa on Patrol.\n_START_SECTION_\nYhdysvalloissa\n_START_PARAGRAPH_\nAsics toi ensimm\xc3\xa4iset tuotteensa Yhdysvaltojen markkinoille vuonna 1977 Tiger-tuotemerkill\xc3\xa4. Nyky\xc3\xa4\xc3\xa4n yhti\xc3\xb6 toimii Yhdysvalloilla sek\xc3\xa4 Asics- ett\xc3\xa4 Tiger-merkill\xc3\xa4.'